OpenLLM-France/wikimedia huggingface dataset:
# Josep Benet

Josep Benet i Morell (Cervera, Lleida, Katalunia, 1920ko apirilaren 14a - Sant Cugat del Vallès, Katalunia, 2008ko martxoaren 25a) abokatua, politikaria eta historialaria izan zen.

## Bizitza

Zuzenbide-ikasketak egin zituen Bartzelonako Unibertsitatean, eta auzipetu askoren defentsa egin zuen frankismoaren garaiko gerra-kontseilu askotan. 1969-1971 urteetan, Kataluniako alderdi ezkertiarrak eta nazionalistak biltzen zituzten zenbait erakunde sortzen lagundu zuen, hala nola Taula Rodona, Forces Polítiques de Catalunya eta Assamblea de Catalunya.
1977ko hauteskundeetan L´Entesa dels Catalans koalizioko senatari aukeratu zuten, eta Estatut de Catalunya idatzi zuen batzordeko kidea izan zen. PSUC alderdiak Generalitateko lehendakari izateko aurkeztu zuen 1980ko hauteskundeetan, eta Kataluniako Legebiltzarreko parlamentari hautatu zuten. Montserrateko Abadiako Germinabit argitalpena zuzendu zuen 1957-1962 urteetan. 1969an Edicions Catalanes, de París sortu zuen Jordi Pujolekin batera.
XIX. eta XX. mendeetako historiari buruzko liburuak idatzi zituen, hala nola Maragall i la Setmana Trágica (1963), El moviment obrer durant el bieni progresita: 1854-1856 (1976) eta Catalunya sota el régim franquista (1973).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3071779
* Multimedia: Josep Benet i Morell / Q3071779
# Josep Clarà

Josep Clarà (Olot, 1878ko abenduaren 16a - Bartzelona, 1958ko azaroaren 4a) katalan eskultorea izan zen.
Mediterraneo aldeko eskultura klasikoak eman duen artista nagusietakoa izan zen. Auguste Rodinen ikaslea izan zen (1900), eta Greziako molde klasikoen araberako lanak egin zituen. Lan nagusiak: Éxtasis (1905), El crepúsculo, Deessa (1916, La Diosa), Juventud.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3042936
* Multimedia: Josep Clarà / Q3042936
# Josep Elias Cornet

Josep Elias Cornet (Courbevoie, Frantzia, 1941eko irailaren 17a - Bartzelona, Katalunia, 1982ko uztailaren 1a) katalanezko olerkari eta eleberrigilea izan zen. Hasieran gaztelaniaz idatzi zuen arren (Lejos de casa, 1967; 20 boyardos papel maíz, 1974), geroztik katalanez eman zuen bere obra guztia.
Obra nagusiak: Per a un duc Bach escriví musica d'orgue, a Weimar (Duke batentzat idatzi zuen Bachek organo musika Weimarren, 1971); Ideari a la recerca de la fruita tendra (Idearioa fruta gozoaren bila, 1976). Kontakizuna landu zuen azken urteetan: La Dona del capitá (Kapitainaren emaztea, 1977).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260773
# Josep Bartolí i Guiu

Josep Bartoli (Bartzelona, 1910 edo 1911— New York, 1995eko abenduaren 3a) Kataluniako margolari, eszenografo eta marrazkilaria izan zen. Espainiako Gerra Zibilaren ondorioz erbesteratua, marrazkilari gisa aritu zen Estatu Batuetan, Hollyday aldizkarian. Hollyday aldizkaria Hollywoodeko filmeen eszenografoen bilgune bat zen, eta hala, 10th Street taldeko kide bilakatu zen, Willem de Kooning, Franz Kline, Jackson Pollock eta Mark Rothkorekin betera.
1973an Arte Plastikoetako Mark Rothko saria jaso zuen. Zenbait liburu ilustratu zituen, hala nola, Calibán (1971), The black man in America (1975) eta Campos de integración (Mexiko, 1943) zeinetan, Narciso Molins i Fàbregasen testuen bidez, gerra zibila amaitu ondoren izandako esperientzia gordina jasotzen duen.

## Erreferentziak

* ↑ (Gaztelaniaz) Ginart, Belen. (12 gener 2004). Una exposición recupera la memoria del artista Josep Bartolí. .
* ↑ (Katalanez) «Josep Bartolí i Guiu» TopobioGrafies de l'exili català.
* ↑ (Katalanez) «Josep Bartolí i Guiu» L'Enciclopèdia.cat. Bartzelona: Grup Enciclopèdia Catalana http://www.enciclopedia.cat/EC-GEC-0008011.xml.
* ↑ Canyameras, Jaume: Conversa amb Bartolí. Barcelona: Publicacions de l'Abadia de Montserrat, 1990 p. 97
* ↑ Hemen eros eta deskarga daiteke ACVFren azken edizioaren pdf fitxategia: Molins i Fàbrega, N., Bartolí, J. Campos de Concentración. Madrid: ACVF, 2006

## Ikus, gainera

* Josep 2020ko filma.

## Kanpo estekak

* Datuak: Q3184089
# Josep Ferrer

Josep Ferrer Bujons (Sant Martí de Maçana, Rubió, 1959ko maiatzaren 12a) olerkari, linguista eta irakasle katalana da.
Irakasle izandakoa, El Periódicoren katalanezko ediziorako hizkuntzalari moduan lan egiten du.

## Lanak
### Poesia

* Paraules de lluna tèbia (1986)
* Tots els cants (1991)
* Paraules de pluja al vent (1997)
* Bagatge de miralls (1997)

### Eleberriak

* Ànima de Frontera (1999)

## Sariak

* Les fulles de la tardor (1987)
* Datuak: Q17484672
# Josep Cuní

Josep Cuní i Llaudet (Tiana, 1953ko urriaren 4a) bere ibilbide osoan nagusiki telebista aurkezle eta irrati esatari gisan jardun duen kazetari katalana da.

## Biografia

Bere ibilbide profesionala irratian hasi zuen, Bartzelonako Radio Juventud, Radio Tarrasa eta Radio Barcelona (Cadena SER). 1984an sortu berria zen Catalunya Ràdio irratian sartu zen, han programazio arduradun nagusia izango delarik. 1995an jaio berria zen COMRàdio irratira igarotzen da. Honetan lau urteetan zehar goizetako Els matins amb Josep Cuní ("Goizak Josep Cunírekin") irratsaioa aurkeztu zuen.
2000 urteko udan bere irratsaio eta lantaldearekin batera sortu berria zen Ona Catalana irratira iragan zen, bertan hiru urtez jardun zuelarik.
Telebistari dagokionez TV3 katean hainbat saio aurkeztu izan ditu, horien artean L'Aventura quotidiana (Eguneroko abentura), Coses que passen (Gertatzen diren gauzak) edota Els matins (Goizak), gaur egun berak zuzendu eta aurkezten duen saioa.
Bere ibilbidea bost aldiz Premio Ondas sariarekin saritu izan da.

## Kanpo estekak

* Josep Cuní IMDB webgunean.
* Datuak: Q3755706
# José Larrañaga

José Tomás Larrañaga Arenas (Azkoitia, 1927ko martxoaren 7a - ib., 1984ko abenduaren 31) gipuzkoar politikaria izan zen, UCDko zinegotzi bezala Azkoitiko udaletxean aritu zena eta ETA militarra erakunde terroristak hil zuena.

## Biografia

Txiki edo Jose Txiki deitua, Azkoitiko Udaleko zinegotzi eta Mugimenduko Probintzia buru izan zen. Trantsizioan, Zentro Demokratikoaren Batasunera (UCD) hurbildu zen. Erail zutenean Logroñon bizi zen, bertoko barrutiko epaitegiko funtzionario gisa lan egiten baitzuen. Ezkonduta zegoen eta hiru seme-alaba zituen.

## Erreferentziak

* ↑ (Gaztelaniaz) «José Luis Vicente Cantón y José Txiki Larrañaga Arenas, militante de UCD - In Memoriam» Libertad Digital.
* ↑ (Gaztelaniaz) «Un ex jefe provincial del Movimiento, asesinado en la localidad guipuzcoana de Azcoitia» El País 1985/01/02 ISSN 1134-6582..

## Bibliografia

* (Gaztelaniaz) MERINO, A., TXAPA, A., Raíces De Libertad. 47-57 orrialdeak. FPEV (2011). ISBN 978-84-615-0648-4
* (Gaztelaniaz) ANGULO ALTUBE, GORKA., La persecución de ETA a la derecha vasca. pp. 259-295. Editorial Almuzara (2018). ISBN 978-84-17418-25-0
* Datuak: Q55830351
# José Lerga Donamaria

José Lerga Donamaria (San Martin Unx, Nafarroa, 1817 - ib., 1892ko maiatzaren 26a) nafar buruzagi karlista izan zen.

## Biografia

16 urte besterik ez zituela, Lehen Karlistaldian Eraso koronelaren agindupean jarri zen. Katalunian eta Portugalen borrokatu ondoren, Huescako lurretan atxilo hartu zuten. Preso liberalen ordez trukatu zuten, eta Kataluniara borrokara zihoala, zauritu egin zuten, Huescan, lehenengo aldiz. Osatu eta gero, bigarrenez zauritu zuten Herrerako guduan (Aragoi), eta teniente koronel kargua eskuratu zuen. Eloko guduan, hirugarrenez zauritu zuten. Bergarako besarkadaren ondoren, Frantziara erbesteratu eta hamahiru urtez egon zen bertan. Hirugarren Karlistaldian, Areatzako erasoan, laugarrenez zauritu, eta atxilo hartu zuten. 1875ean, mariskal izendatu zuten. Nafarroako komandante nagusi eta Lizarrako gobernadore militar izan zen, bestalde. Harena da Breve reseña de la vida militar de don José Lerga escrita por él mismo obra biografikoa (1892).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260831
# José León de Carranza zubia

José León de Carranza zubia edo Carranza zubia, Espainiako Cádiz hiria eta Puerto Real udalerriak elkarlotzen dituen zubi bat da, Andaluziako Cádizko probintzian. Cádizko badia zeharkatzen du, bertatik N-443 errepidea doalarik.
1967-1969 artean eraiki zen eta 1.400 metroko luzera du.
* Datuak: Q6292680
* Multimedia: Puente José León de Carranza / Q6292680
# José Llanos

, José Llanos Aranburu (Tolosa, 1948ko abuztuaren 10a - Estepona, Málaga 2020ko ekainaren 30a) Tolosako artista plastikoa izan zen.

## Bizitza

Tolosan hezi zen guraso eta beste bi anaiekin batera. Tolosako Eskolapiotan ikasketak amaitzean Bartzelonara joan zen Arte Ederrak ikastera.
Ikasketak amaitu ondoren, Euskal Herrira itzuli zen Bixente Ameztoi eta Andres Nagel artistekin harreman handia mantenduz.
Azkeneko etapa Malagan eman zuen, han, hainbeste eskertzen zuen natura, isiltasuna eta lasaitasuna topatu baitzituen, ospe handiko koadro eta muralgile bilakatuz.
Bere lanean garrantzi handia dauka atzerrian eginiko bidai eta egonaldiek, hala nola, Egipto, Irak, Aljeria, Maroko eta Turkian. Herrialde horietako eskultura, pintura nahiz arkitekturak bere lanetan ukitu handia utzi zuten.

## Ibilbide artistikoa

* 1975. Taldeko erakusketa Donostiako El pez galerian, Bixente Ameztoi, Andres Nagel, Ramon Zuriarrain, Marta Cardenas eta Carlos Sainzekin batera.
* 1976. Banakako erakusketa Donostiako El pez Galerian.
* 1977. Hondarribiko Txan Txan Gorry galerian erakusketa Bixente Ameztoirekin batera.
* 1978-79. Ramon Zuriarrainekin batera erakusketa Bilboko Lozano galerian / Alemaniako Wiesbadeneko Vot galerian erakusketa.
* 1985-86. Hainbat mural eta erretratu margotu zituen Madrilen.
* 1987. Taldeko erakusketa Belgikako Senoresael galerian.
* 1988. Erakusketa Madrilgo Iguanzo galerian.
* 1990. Erakusketa Sephira galerian. Madril.
* 1991: Hainbat mural burutu zituen Turkian.
* 1993-94. Marbellako Correa galerian erakusketa / Donostiako 16 galerian erakusketa.
* 1995. Ederti galerian erakusketa. Bilbo.
* 1996. Mural bat burutzen du Helsinkin. Finlandia.
* 1999. Donostiako 16 galerian erakusketa.
* 2003. Donostiako Koldo Mitxelena Kulturunean erakusketa eta "Bera da. Mutiko tolosar baten istorioa" bideoaren edizioa.
* 2007. Donostiako Arteko galerian erakusketa.
* 2011. Arteko Galerian erakusketa Pepa Ugarterekin batera.

## Erreferentziak

* ↑ [https://canales.diariovasco.com/esquelas/ diario/2020-07-01/jos-llanos-aramburu-1960360.htm «Esquelas y Necrologicas | TOLOSA | José Llanos Aramburu | diariovasco.com»] canales.diariovasco.com (Noiz kontsultatua: 2021-11-04).
* ↑ «Llanos Aramburu, José - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-11-04).
* ↑ (Gaztelaniaz) ARTEINFORMADO. (20140603). «José Llanos Aramburu. Artista» ARTEINFORMADO (Noiz kontsultatua: 2021-11-04).

## Kanpo estekak

* Datuak: Q55992733
# José Luis Agirre

    Artikulu hau arraunlariari buruzkoa da; beste esanahietarako, ikus «Agirre».
José Luis Agirre Arruti (Orio, 1967ko martxoaren 8a - ) euskal arraunlari ohia da.
Behin hartu du parte Joko Olinpikoetan: Seulen hain zuzen ere. 1988 eta 1989an Europako Txapeldunordea izan zen.
Orio Arraun Elkartea izan zuen kluba. Bere traineruan bitan lortu zituen Kontxako Bandera (1996 eta 1997) eta behin Espainiako Traineru Txapelketa (1995).

## Erreferentziak

* ↑ Auñamendi Entziklopedia
* ↑ www.sports-reference.com

## Kanpo estekak

* Datuak: Q12260834
# José Larrauri

José Ramón Martínez Larrauri (Bilbo, 1940ko otsailaren 12a) bizkaitar futbolari ohia da, atzelari moduan aritzen zena.

## Taldeak

| Kluba | Urtea |
| Indautxu | 1960-1965 |
| Athletic Club | 1965-1974 |

## Kanpo estekak

* Datuak: Q3810563
# José Leandro Oviedo

José Leandro Oviedo Paraguaiko udalerri bat da, Itapúako departamenduan kokatua. 2017ko estimazioen arabera 4843 biztanle zituen.

## Erreferentziak

* ↑ (Gaztelaniaz) Dirección General de Estadística, Encuestas y Censos. (2015). (pdf) Paraguay. Proyección de la Población por Sexo y Edad, según Distrito, 2000-2025. jatorrizkotik artxibatua (artxibatze data: 2015eko urriaren 16a) (Noiz kontsultatua: 2018ko irailaren 30a).

## Kanpo estekak

* Datuak: Q431581
# Jo Inoue

Jo Inoue (japonieraz: 井上 丈, 1994ko maiatzaren 21a - ) Japoniako futbolaria da.
Hainbat futbol taldetan jokatu du, esaterako Grulla Morioka.

## Kanpo estekak

* (Japonieraz) J.League Data Site
* Datuak: Q21480990
# Jo Cox

Helen Joanne "Jo" Cox (jaiotza izena, Helen Joanne Leadbeater; Batley, West Yorkshire, Ingalaterra, 1974ko ekainaren 22a - Birstall, 2016ko ekainaren 16a) Britainia Handiko Alderdi Laboristako politikaria zen. Westmisterreko Parlamentuko kidea zen, Batley and Spen barrutian 2015eko maiatzetik bere heriotzara arte, 2016ko ekainean, 13 hilabete geroago.
Batleyn jaio zen, West Yorkshiren, eta Heckmondwiken hazi zen. Cambridgeko Unibertsitatean graduatu zen 1995an eta laster hasi zen politikari asistentzia lanetan. Oxfameko kidea zen, eta bertan egin zuen lan abokatu gisa. Laboristekin eserlekua lortu zuen Batley and Spen barrutian eta laster hasi zen Siriako Gerra Zibilaren inguruko lanak egiten, alderdi guztietako komisio parlamentario bat zuzenduz. Siriako Lagunen taldeko kidea zen, eta errefuxiatuen aldeko ekintzailea.
2016ko ekainaren 16an gizon batek tiro egin eta labankadak eman zizkion Birstallen, bilera batera sartu aurretik. Ordubete beranduago hil zen. 52 urteko gizon bat atxilotu zuten egile gisa, britainiar nazionalismoari lotua.

## Erreferentziak

* ↑ «Diputatu laborista bat hil dute tiroz, eta 'Brexit'-aren kanpaina bertan behera utzi dute» Berria 2016-6-16.
* Datuak: Q19872361
* Multimedia: Jo Cox / Q19872361
# Jo Daviess konderria (Illinois)

Jo Daviess konderria (ingelesez: Jo Daviess County) Illinoisko konderri bat da, Ameriketako Estatu Batuetan. Hiriburua Galena da. 2010eko zentsuaren arabera 22.678 biztanle zituen, Jo Daviess kilometro koadroko azaleran.

## Geografia

Jo Daviess konderriak 1.602,5 kilometro koadro ditu. Horietatik 45,69 ura dira. Beste 1.556,81 lurra dira. Biztanleria dentsitatea 14,15 da.

## Demografia

2010eko zentsoan bizi ziren 22.678 pertsonetatik 22.290 txuriak edo hispanoak dira. Horietatik hispano edo latino kategorian 609 dira. 100 beltzak edo afroamerikarrak. 29 amerikar natiboak ziren eta 7 Hawaii edo Pazifikoko irletako natiboak. 72 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 174 pertsonek kokatzen zuten.

### Biztanleria piramidea
## Kanpo estekak

* Datuak: Q486530
* Multimedia: Jo Daviess County, Illinois / Q486530
# Jo Goyeneche

José Ignacio Goyeneche, Jo Goyeneche izenarekin ezaguna (La Plata, Buenos Aires probintzia, Argentina, 1979ko uztailaren 13a) Argentinako rock abeslaria eta konpositorea da, Valentín y los Volcanes izeneko indie rock eta rock alternatiboko taldeko ahots, gitarrista eta konpositore nagusia izateagatik ezaguna, 2009tik gaur egunera arte.

## Biografia

La Plata hirian jaio zen, Jorge Goyeneche idazlearen eta Genoveva Ruiz de Arcaute poetaren semea, biak Revista Humor aldizkariko partaide aktiboak. Arte Ederretako Batxilergoan musika ikasi zuen.

## Valentin y los Volcanes

Batxilergoan talde desberdinak osatu ondoren, 2008an Valentín y los Volcanes sortu zuen, hamarkada honetan agertu ziren talde independenteen belaunaldi berriko garrantzitsuenak diren taldeetako bat, Argentinan eta Latinoamerikan hedabide espezializatuen arabera. 90eko hamarkadako rock talde alternatiboen tradizioa jarraitzen duen estilo propioa sortuz, hala nola Pixies, Pavement, My Bloody Valentine eta Guided by Voices, baita Argentinako rockaren tradizioa ere 80ko eta 90eko hamarkadetan, hala nola Virus y Estelares

## Soinu bandak

2013an Jo Goyeneche-k Rocío Recorder filmaren jatorrizko soinu banda konposatu zuen, Mar del Platako 28. Nazioarteko Zinemaldiko Jatorrizko Soinu Bandarik Onenaren kategorian hautatua

## Letrak

Komunikabide askok bat egiten dute rock poeta gazte garrantzitsuenetako bat izendatzean. 2015ean poeta gisa parte hartzeko deitu egin zioten kulturako eta politikako pertsonaia nabarmenekin batera, hala nola Horacio González, Eugenio Raúl Zaffaroni, María Isabel Chorobik de Mariani eta Liliana Herrero , Giza Eskubideen eta Demokraziaren Nazioarteko Eguneko argazki erakusketan, Buenos Aires probintziako Arartekoaren Bulegoak antolatuta.

## Erreferentziak

* ↑ Entrevista a Jo Goyeneche, cantante de Valentín y los Volcanes
* ↑ Entrevista a Jo Goyeneche y Valentín y los Volcanes
* ↑ Jorge Goyeneche
* ↑ Staff Humor
* ↑ MTV Latinoamérica. .
* ↑ TELAM
* ↑ Selección 28º Festival Internacional de Cine de Mar del Plata
* ↑ Revista NiaPalos
* ↑ EscriturasIndies
* ↑ Artezeta
* ↑ Página/12 2/05/14
* ↑ Muestra fotográfica Día Internacional de los Derechos Humanos y la Democracia. .
* ↑ Artxibatutako kopia. .

## Kanpo estekak

* Datuak: Q21980919
# JoAnne Carner

JoAnne Gunderson Carner (Kirkland, Washington, Ameriketako Estatu Batuak, 1939ko apirilaren 4a) 1969 eta 1985 artean LPGA Tourrean 43 garaipen lortu zituen golf-jokalari estatubatuarra da, eta bere ibilbidean 244 top-10 postu metatu zituen. 1974, 1982 eta 1983 denboraldietan diru irabazien zerrenda buru izan zen, hiru aldiz Urteko Jokalariaren eta Vare Trofeoa bost aldiz kolpeen batez besteko baxuena izateagatik.
Bi txapelketa nagusi baino ez zituen irabazi: 1971 eta 1976ko AEBetako Irekia, 1978, 1982, 1983 eta 1987ko AEBetako Irekian bigarren izan zen, 1974, 1982 eta 1992ko LPGA Txapelketa, 1980 eta 1983ko Kanadako Irekia eta Dinah Shore Txapelketa, eta hirugarren 1975 eta 1977ko AEBetako Irekia, 1980ko LPGA Txapelketa eta 1982ko Kanadako Irekia. Txapelketa nagusietan, guztira 27 top-5 eta 32 top-10 bildu zituen.
Carnerrek 1956an irabazi zuen Junior US Opena. Ondoren, bost garaipen eta bi bigarren postu lortu zituen Amateur US Openean, garaipen bat Amateur Western Openean, eta Curtis Koparen lau ediziotan parte hartu zuen. Unibertsitateko golfeko beka jaso zuen lehen emakumea izan zen. Afizionatua izanik ere, 1969ko LPGA Tour Miami txapelketa irabazi zuen 29 urterekin.
Golf jokalaria profesional bihurtu zen 1970ean. Ocean Shores-en garaipena lortu zuen, bigarren postua Lake Waco-n eta hirugarren postua Northwood Hills-en, LPGA Tourreko Rookie of the Year (Urteko Hasiberria) saria irabaziz.
Carnerrek sei garaipen lortu zituen 1974an, lau 1976an, bost 1980an, lau 1981ean eta bost 1982an. Txapelketa nagusietatik kanpo, 1982 eta 1983ko LPGA Munduko Txapelketan lortutako garaipenak nabarmentzen dira.
1999an Kanadako Irekiko mozketa gainditu zuen 60 urterekin. 2004an, LPGA Tourrean mozketa egin zuen jokalaririk zaharrenaren errekorra hautsi zuen. 2006tik Handa Kopa jokatu zuen Estatu Batuetako selekzioarekin.
"Big Gundy" eta "Big Momma" goitizenekin, Carner ezaguna zen bere arerioekin eta publikoarekin txantxetan ari zelako jotzen zuen bitartean. 1981ean Ameriketako Estatu Batuetako Golf Elkartearen Bob Jones saria jaso zuen kiroltasunarengatik, eta 1982an Golf Mundialaren Ospearen Aretoan sartu zuten. 1994an AEBetako Solheim Kopako taldearen kapitaina izan zen.

## Kanpo estekak

* JoAnne Carner LPGA Tour-en webgune ofizialean
* JoAnne Carner Munduko Golfaren Ospearen Aretoan
* Out Of The Woods To A Title - Sports Illustrated, Joe Jares, 1966ko abuztuaren 22a
* - Sports Illustrated, Pat Ryan, 1969ko otsailaren 10a
* Golden Goad For The Great Gundy - Sports Illustrated, Sarah Pileggi, 1974ko urriaren 21a
* - Sports Illustrated, Sarah Pileggi, 1979ko otsailaren 12a
* Washingtoneko onena, JoAnne Carner, etxera itzuli da LPGA Legends ekitaldirako - The Seattle Times, 2012ko uztailaren 28a
* Datuak: Q2749052
# Jo (telesaila)

Jo franko-britainiar polizia-telesaila da, René Balcerrek, Franck Ollivierrek eta Malina Detchevak TF1, RTBF, Sat.1, ORF eta RTS kateetarako sortua.

## Sinopsia

Oharra: Atal honek istorio osoa edo amaiera argitzen du.
Telesailaren protagonsita Jo Saint-Clair da, Parisko La Crim' izeneko homizidio saileko komandante beteranoa, hilketa misteriotsuenak konpontzen esperientzia duena eta gainerako taldekideekin batera Frantziako hiriburuaren inguruan gertatzen diren hilketak argitzen saiatzen dena.
Marc Bayard tenienteak arazoak ditu aita eta senar gisa zuen bizitza lanarekin orekatzeko. Bere nagusi Beatrice Dormontek laguntzen dio Jori bide zuzenean irauten, Nick Normand ofiziala eta Angélique Alassane doktorea.
Karyn mojak ez du janzkera tradizionala erabiltzen, eta prostitutentzako babesleku baten ardura du. Iraganean Adèle Gauthier zaindu zuen, orain erizain gisa lan egiten duen Joren alaba.

## Aktoreak

* Jean Reno : Joachim «Jo» Saint-Clair
* Tom Austen : Marc Bayard
* Heida Reed : Adèle Gautier
* Jill Hennessy : Sœur Karyn
* Orla Brady : Béatrice Dormont
* Chris Brazier : Yannick Morin
* Celyn Jones : Normand
* Wunmi Mosaku : Angélique Alassane
* Ériq Ebouaney : Amadou
* Joe Tucker : Édouard «Ed» Duroc

## Kanpo estekak

* Datuak: Q2025445
# Jo Jung-suk

    Hau korear izena da, abizena Jo du.
Jo Jung-suk (koreeraz: 조정석; Seul, 1980ko abenduaren 26a - ) Hego Koreako aktorea da.

## Filmografia

| Urtea | Filma | Pertsonaia |
| 2012 | 건축학개론 | Nabddeuki |
| 2012 | 강철대오: 구국의 철가방 | Hwang Young-min / Kang Moon-mo |
| 2013 | 관상 | Paeng-heon |
| 2014 | 역린 | Sal-soo |
| 2014 | 나의 사랑 나의 신부 | Young-min |
| 2015 | 특종: 량첸살인기 | Heo Moo-hyuk |
| 2016 | 시간이탈자 | Ji-hwan |
| 2016 | 형 | Doo-sik |
* Datuak: Q391965
* Multimedia: Jo Jung-suk / Q391965
# Jo Cals

Jozef Maria Laurens Theo "Jo" Cals (Roermond, 1914ko uztailaren 18a - Haga, 1971ko abenduaren 30a) herbeheretar legegizon eta politikaria izan zen. Herbehereetako lehen ministroa izan zen 1965etik 1966ra.
Zuzenbidea ikasi zuen Nimegako Unibertsitatean eta abokatu eta fiskal lanetan aritu zen 1940tik 1948ra. Herri Katolikoaren Alderdiko kide izan zen eta 1948an diputatu hautatu zuten. Hezkuntza ministroa izan zen hainbat gobernutan.
Lehen ministro izan zen 1965etik 1966ra. Gizarte erreformen, Limburgeko meategiak ixtearen eta hiri-garapena sustatzearen arduraduna izan zen.

## Kanpo estekak

* Datuak: Q736026
* Multimedia: Jo Cals / Q736026
# Jo Jin-mi

Jo Jin-mi (2004ko azaroaren 15a) Ipar Koreako tranpolin jauzilaria da eta olinpiar jokoetako domina bat du. Zilarra irabazi zuen Kim Mi-raerekin 2024ko Udako Olinpiar Jokoetan emakumeen 10 metroko plataformako ekitaldi sinkronizatuan, Ipar Koreako tranpolin jauzilaritzako lehen domina olinpikoa lortuz.

## Kirol lorpenak

Udako Olinpiar Jokoak :
| Urtea | Lekua | Domina | Proba |
| 2024 | Paris | 02 ! | 10 m-ko plataforma sinkronizatua |

## Erreferentziak

* ↑ https://olympics.com/en/paris-2024/athlete/jin-mi-jo_1980116
* ↑ Smith, Joe. (1 August 2024). North Korean divers tuck, twist and pike their way to Olympic silver. Associated Press.

## Kanpo estekak

* Datuak: Q124464178